BWG บวก 3 วันติด! พุ่งอีก 14% โบรกฯชี้ปีนี้พลิกมีกำไรแนะซื้อเคาะเป้า 0.30 บ.
BWG บวก 3 วันติด! พุ่งอีก 14% โบรกฯชี้ปีนี้พลิกมีกำไรแนะซื้อเคาะเป้า 0.30 บ.
BWG บวก 3 วันติด! พุ่งอีก 14% โบรกฯชี้ปีนี้พลิกมีกำไรแนะซื้อเคาะเป้า 0.30 บ.
9 เม.ย. 2563

ผู้สื่อข่าวรายงานว่า บริษัท เบตเตอร์ เวิลด์ กรีน จำกัด (มหาชน) หรือ BWG  ณ เวลา 10.30น. อยู่ที่ระดับ 0.24 บาท บวก 0.03 บาท หรือ 14.29%  ด้วยมูลค่าซื้อขาย 9.20 ล้านบาท คาดเก็งกำไรตามธุรกิจโรงไฟฟ้าจะช่วยพลิกผลประกอบการปี 63 มีกำไรเล็กน้อยโบรกฯเคาะเป้า 0.30 บาท คิดเป็นอัพไซด์ 25%

บล.ทรีนีตี้ ระบุในบทวิเคราะห์ว่า BWG แนะนำ “ซื้อ” ราคาเป้าหมาย 0.30 บาท/หุ้น โดยมองธุรกิจโรงไฟฟ้าจะช่วยพลิกผลประกอบการปี 2563 เป็นกำไรเล็กน้อย โดยคาดว่าบริษัทจะสามารถพลิกกลับมาเป็นกำไรได้เล็กน้อยในปี 2563 ที่ 7 ล้านบาท จากธุรกิจโรงไฟฟ้าที่เริ่มรับรู้รายได้จากการดำเนินการจ่ายไฟฟ้าเชิงพาณิชย์ และคาดผลกระทบ COVID-19 จะกระทบรุนแรงต่อธุรกิจกำจัดขยะ เนื่องจากผลผลิตภาคอุตสาหกรรมมีการหยุดชะงัก
ด้านราคาหุ้นปัจจุบันนั้นถือว่าต่ำกว่ามูลค่าความเป็นจริงเป็นอย่างมาก เนื่องจาก PBV ของบริษัทในปัจจุบันนั้นอยู่ในระดับ 0.21 เท่า ซึ่งถือว่าต่ำที่สุดเป็นประวัติการณ์และยังต่ำเป็นอันดับต้นๆของบริษัทในตลาดหลักทรัพย์อีกด้วย ซึ่งหากบริษัทสามารถฟื้นตัวได้จริง ราคาหุ้นควรจะฟื้นตัวได้เช่นกัน
ดังนั้นจึงยังคงแนะนำ “ซื้อ” โดยรอจังหวะเข้าลงทุนจากการฟื้นตัว ที่ราคาเป้าหมายใหม่ 0.30 บาท จากเดิม 0.68 บาท (อ้างอิงวิธี PBV ที่ 0.31 เท่า เทียบเท่า-2SD) โดยแนะนำให้ติดตามผลการดำเนินงานในไตรมาส 1/63 ก่อนเข้าลงทุนเพื่อเพิ่มความปลอดภัย